**Seminari internacional en instruments de la UE en Dret d’asil i migració (Obertes inscripcions)**

El Consell de l’Advocacia Catalana participa en el projecte Europeu “TRALIM-TRALVU” en col·laboració amb el CGAE i coordinat per la European Lawyers Foundation.

Aquest projecte finançat per la Comissió Europea que té l’objectiu de formar advocades i advocats de 7 Estats membres sobre els instruments legislatius europeus més importants en matèria de dret migratori i dret d'asil, prestant especial atenció als drets de les persones migrants en situació de vulnerabilitat.

En el marc d’aquest projecte es realitza un seminari en format **presencial** a Barcelona. El seminari es portarà a terme el **divendres 10 de novembre de 2023** de **9:00h a 17:00h** a la seu del Consell dels Il·lustres Col·legis d’advocats de Catalunya ( C/ Roger de Llúria 113, 2a planta, Barcelona).

En aquesta formació també hi assistiran advocades i advocats de diferents països de la UE com

Xipre, Irlanda, Itàlia i Polònia i dels col·legis de l’Advocacia d'Atenes i París.

La llengua del seminari serà **l’ANGLÈS.**

Cal inscripció prèvia en el formulari d’inscripció i un compromís d’assistència.

La data límit per a realitzar la inscripció serà **dimarts 31 d’octubre de 2023.**

El seminari és **gratuït** i inclou pausa cafè i dinar, les places són limitades i assignades per ordre d’inscripció.

Formulari d’inscripció:

<https://forms.gle/Uk7JGT3xwxHbYBkP9>

**CONTINGUTS A TRACTAR DURANT SEMINARI SOBRE DRET DE LA UE EN ASIL I MIGRACIONS**

Les temàtiques que es tractaran en el seminari, són:

* El marc europeu (UE, CoE, TEDH) en relació amb les persones migrants vulnerables
* Treballadors/es migrants: tràfic de persones i explotació laboral
* Nens i nenes migrants i famílies migrants
* Dones migrants i migrants LGBTI+
* Migrants amb discapacitat, migrants grans i migrants amb malalties i traumatismes
* Migrants amb tipus individuals de vulnerabilitat

**PROTECCIÓ DE DADES**

En virtut de la normativa de Protecció de Dades Personal (Reglament Europeu 2016/679 General de Protecció de dades i la Llei Orgànica 3/2018 de Protecció de dades personals i garantia de drets digitals), s’informa que les dades facilitades seran tractades sota responsabilitat de Consell dels Il·lustres Col·legis de l'Advocacia de Catalunya i seu social en Roger de Llúria, 113. 3 er de 08037 Barcelona i adreça de contacte amb el nostre delegat de protecció de de dades en [dpo@cicac.cat](mailto:dpo@cicac.cat).

La finalitat d’aquest tractament és la de gestionar la seva participació o sol·licitud de participació en aquesta activitat, essent la seva participació la causa que legitima el tractament de les seves dades. Aquestes dades seran transmeses a altres col·legis professionals i entitats o organitzacions que participen en la seva gestió o organització. Aquesta informació serà conservada d’acord amb els criteris d’arxiu aplicable i una vegada finalitzada les responsabilitats que es poden derivar.

En qualsevol cas podrà indicar la revocació del consentiment atorgat, així com exercitar els drets d’accés, rectificació o supressió, la limitació del tractament o oposar-se, així com el dret a la portabilitat de les dades. Aquestes peticions caldrà que es faci Roger de Llúria, 113. 3 er de 08037 Barcelona o [dpo@cicac.cat](mailto:dpo@cicac.cat).

Així mateix també podrà presentar una reclamació davant l’Autoritat Catalana de Protecció de dades, o be posar-se en contacte amb el Delegat de Protecció de Dades [dpo@cica.cat](mailto:dpo@cica.cat%20)